Gw mau tau Perkembangan dari Sistem bilangan Hindu-Arab

Perkembangan sistem perpuluhan berasal dari matematik India ketika era empayar Gupta. Sekitar 500 M, ahli astronomi Aryabhata menggunakan sebutan kha ("kekosongan") untuk menanda "sifar" dalam jadual digit.

Kitab Brahmasphutasiddhanta  yang ditulis pada abad ke-7, mengandung pemahaman yang agak maju tentang peranan sifar dalam matematik.

Terjemahan Sanskrit untuk teks kosmologi Jain abad ke-5 yang hilang, Lokavibhaga mungkin memelihara contoh terawal penggunaan kedudukan sifar.

Perkembangan di India ini telah diambil alih oleh matematik Islam pada kurun ke-8, seperti yang direkodkan dalam kronologi cendekiawan (awal kurun ke-13) karya Al-Qifti.

Sistem angka ini kemudian dibincangkan oleh ahli matematik Parsi, Al-Khawarizmi dalam bukunya, Tentang perhitungan dengan angka Hindu (825M) dan ahli matematik Arab Al-Kindi dalam bukunya, Tentang penggunaan angka India ( [kitab fi isti'mal al-'adad al-hindi] (830M). Kedua karya ini memainkan peranan besar dalam menyebarkan sistem angka India ke seluruh dunia Islam dan akhirnya ke Eropa.  .

Dalam matematik Islam kurun ke-10, sistem ini telah dikembangkan dengan kemasukan subjek pecahan, seperti yang direkodkan dalam karya ahli matematik Arab Abu'l-Hasan al-Uqlidisi pada tahun 952–953.